**РЕПУБЛИКА СРБИЈА**

**АП ВОЈВОДИНА**

**ОПШТИНА ИНЂИЈА**

**ОПШТИНСКО ВЕЋЕ**

**Број:352-455/2018-III**

**Дана: 29.августа 2018.године**

**ИНЂИЈА**

Општинско веће Општине Инђија, решавајући по жалби Банић Мирослава из Инђије, ул. Југ Богданова бр. 3 Д 8, изјављеној против решења Одељења за урбанизам, комунално-стамбене послове и заштиту животне средине, број 352-298/2018-02 од 12.07.2018. године, на основу члана 46. став 1. тачка 5. Закона о локалној самоуправи („Службени гласник РС“, број 129/2007, 83/2014, 101/2016, 47/2018), члана 58. став 1. тачка 5. Статута општине Инђија – пречишћен текст („Службени лист општине Инђија“, број 9/13 ), члана 2. став 1. тачка 5. Одлуке о Општинском већу општине Инђија („Службени лист општине Срема“, број 25/08 и 15/10) и члана 170. став 1. тачка 1. Закона о општем управном поступку („ Службени гласник РС“ број 18/2016) дана, 29. августа 2018.године, донео је

**РЕШЕЊЕ**

**ОДБИЈА СЕ** жалбапротив Решења Општинске управе општине Инђија - Одељења за урбанизам, комунално стамбене послове и заштиту животне средине број 352-298/2018-02 од 12.07.2018. године, као неоснована.

**О б р а з л о ж е њ е**

Решењем Општинске управе Општине Инђија, Одељења за урбанизам, комунално - стамбене послове и заштиту животне средине број 352-298/2018-02 од 12.07.2018. године у предмету за исходовање одобрења за пролаз у пешачкој зони у делу улице Војводе Степе од раскрснице са улицом Душана Јерковића до раскрснице са улицом Дунавском првостепени орган је одбио захтев Банић Мирослава са пребивалиштем у Инђији, ул. Југ Богданова бр. 3 Д 8, као неоснован.

Против наведеног решења странка је благовремено изјавила жалбу наводећи у жалби да живи у улици Војводе Степе бр.13 и да има комшије као сведоке. За кућу на наведној локацији, на кат. парцели бр. 2482 поседује уговор о закупу некретнине.

Након пријема жалбе са списима предмета, одговором противне странке и одговором првостепеног органа на жалбу, испитујући жалбене наводе овај орган је нашао да је жалба неоснована.

Наиме, увидом у податке из личне карте констатовано је да жалилац, Банић Мирослав, има пребивалиште у улици Југ Богдана бр. 3 Д 8, док је чланом 5. став 1. тачка 1. Одлуке о регулацији саобраћаја у улици Војводе Степе у Инђији („Службени лист општине Инђија“, број 30/17) прописано да се одобрење за пролаз у пешачкој зони може издати физичким лицима, која имају пребивалиште на адреси у улици Војводе Степе – пешачка зона, а која имају регистрована путничка возила на своје име и на истој адреси.

Узимајући у обзир наведену одлуку, као и утврђено чињенично стање, овај орган је утврдио да је решење првостепеног органа правилно и на закону засновано, те да је жалба неоснована.

С обзиром на све наведено, на основу члана 170. став 1. тачка 1. ЗУП, одлучено је као у диспозитиву решења.

**УПУСТВО О ПРАВНОМ СРЕДСТВУ**:

Ово решење је коначно и против њега не може да се изјави жалба, већ се може покренути управни спор тужбом која се подноси непосредно Управном суду у Београду у року од 30 дана од дана достављања решења. Тужба се Управном Суду Београд - предаје непосредно или му се шаље поштом.

**Заменик Председника општине,**

Драгана Радиновић

**РЕШЕЊЕ ДОСТАВИТИ:**

1. **Банић Мирославу, Инђија,**

**ул. Југ Богданова бр. 3 Д 8**

**2. Општинском већу**

**3. Одељењу за урбанизам, комунално-стамбене**

**послове и заштиту животне средине**

1. **Архиви**